Samara Weaving Bawa Watak Scarlett Dalam Filem Spin Off G.I. Joe “Snake Eyes”!
Bintang filem Ready or Not, Samara Weaving dilaporkan menyertai barisan pelakon filem Snake Eyes dengan memainkan peranan sebagai Scarlett. Sementara itu, seorang lagi pelakon iaitu Takehiro Hira (Love Girls and Love Hotels) juga telah dipilih untuk memainkan peranan sebagai antagonis utama filem spin off G.I Joe itu. Mereka berdua akan menyertai pelakon Henry Golding yang memainkan watak utama Snake Eyes, Adrew Koji sebagai Strom, aktres rancangan Money Heist,Ursula Corbero sebagai The Baroness, Iko Uwais sebagai Hard Master, guru kepada Snake Eyes dan Haruka Abe yang mana wataknya masih lagi tidak diketahui. Pengarah filem R.I.P.D, Robert Schwentke akan mengarahkan filem ini, manakala skrip ditulis oleh Evan Spiliotopoulos. Plot filem masih lagi tidak didedahkan, tetapi dikhabarkan ianya akan berkisarkan tentang Snake Eye yang ingin membalas dendam terhadap kematian ayahnya dengan menyertai klan Ninja. Produksi dijangka akan bermula pada musim luruh ini bertempat di Vancouver dan kemudiannya di Tokyo, Jepun. Setakat ini, tarikh tayangan filem Snake Eyes masih belum diketahui.